Monsinjur Mikiel Barbara (1870-1924): Koppi ftit li xejn magħruf Għalkemm mhux l-ewwel darba li ktibna dwar Monsinjur Mikiel Barbara, tajjeb li nibqgħu nisħqu fuq l-importanza ta' dan il-personaġġ Koppi li ġibet l-attenzjoni ta' Joseph Goggi f'waħda miż-żjarat reċenti tiegħu fil-Knisja Parrokjali ta' San Leonardu. Illum ma napprezzawx biżżejjed l-importanza ta' dan il-personaġġ, biss sal-perijodu ta' wara l-Gwerra baqa' mfakkar sew, tantli teżisti korrispondenza għal talba lill-awtoritajiet sabiex wara x-xogħlijiet fuq il-pjazza tal-Knisja, din tissemma għal Monsinjur Barbara. Kif inhu xieraq il-Misraħ tal-Knisja Matriċi jsemma' għal Patrun tar-raħal, San Leonardu, biss it-triq li twasslek għaliha minn Triq Santu Rokku, isemmiet propju għalih. Fl-1966 kienet saret ċerimonja l-Knisja li tfakkru u teloġjah, filwaqt li nkixfet irħama kommemorattiva mal-faċċata tas-sede attwali tas-soċjetà li dari kienet ir-residenza ta' Mons. Barbara. Ma' dawn in-noti qegħdin nippubblikaw silta mill-Ittri lill-Editur ta' Leħen il-Parroċċa ta' Marzu tal-1966, li ttakkar dan kollu. Ftit ġimgħat ilu fettilli ndur dawra mal-parroċċa matriċi ta' San Leonardu u rajt żewġ irħamiet ħdejn il-bieb il- kbir fl-aħħar tal-kursija, waħda tfakkar lill-familja Pace Balzan u l-oħra lil Monsinjur Mikiel Barbara. Dawn iż- żewġ irħamiet qegħdin fuq żewġ oqbra fuq in-naħa t'isfel tal-Parroċċa. Ta' min ifakkar li fl-imgħoddi kien isir dfin f'ħafna mill-parroċċi, knejjes filjali, konventwali u monasterji madwar Malta u Għawdex kollha. Jien stess niftakar li meta mietet nannti hija ġiet midfuna f'qabar fil-knisja ta' Santa Marija ġo Birkirkara magħrufa bħala l-Knisja l-Qadima li llum hija waħda mill-erba' parroċċi ta' Birkirkara. L-aħħar persunaġġi li nafu bihom li ndifnu fi knisja huma Mabel Strickland, tifla tal-Prim Ministru ta' Malta Sir Gerald Strickland, u l-Arċisqof Mikiel Gonzi. Dawn indifnu fil-Katidral tal-Imdina. il-persunaġġ l-ieħor huwa Monsinjur Nikol Cauchi, Isqof t'Għawdex li ġie midfun fil-Katidral ta' Santa Marija r-Rabat t'Għawdex. Lapida funebri ta Mons, Mikiel Barbara, Knisja Parrokkjali San Leonardu, Ħal Kirkop tat-tberik ta' lapida mad-dar fejn twieled, ghex u miet Mons. MIKIEL BARBARA ' (1868 - 1924) Professur tal-Latin u tad-Dommatika Ezaminatur tal-Kleru Predikatur wisq popolari Hal Kirkop 27 ta' Jannar 1966 i Tifkira tal-kxif tal-lapida mad-dar li fiha twieled, għix u miet Mons Barbara l (illum is-sede tal-Għaqda Mużikali San Leonardu), waqt ċerimonja li saret f'Jannar tal-1966 (Ritratt: Arkivji) Pagna 2 IEHBN IL-PARROCCA. MILL-ITPAT TAGHKOM s ibgha' mbax-rahal ta'l i 7 GUBNALL;: 4 Ittra lill-Editur iffirmata minn Koppi Pur, jifraħ lill-organizzaturi taċ-ċerimonja tal-quddiesa cantata bl-orkestra u l-kor parrokkjali u prietka minn Mons ).8. Ghigo sabiex tfakkar lil Mons. Barbara, Leħen il-Parroċċa Ħal Kirkop, Marzu, 1966, p.2 (Arkivji Parrokkjali) Dwar Monsinjur Mikiel Barbara nafu mill-kitba ta' fuq il- qabar tiegħu li kien minn Ħal Kirkop, iben ir-raħal. Wara li kien sar Saċerdot, aktar 'il quddiem sar Kanonku u membru tal-Kapitolu tal-Kattidral tal-Imdina. Monsinjur Barbara kien ukoll espert fl-ilsien Latin, l-ilsien uffiċjali tal-Knisja Kattolika. Huwa miet f'Lulju tas-sena 1924, fl-età ta' 54 sena. Huwa għex il-biċċa l-kbira ta' ħajtu fir-raħal fejn twieled. Din li ġejja hija l-kitba bil-Latin li tinsab fuq qabru fil-knisja parrokkjali tagħna. Fuq l-irħama wieħed jista' wkoll jara skolpiti l-Istola ta' Saċerdot u l-Mitra ta' Monsinjur. 2541 Għaqda Mużikali San Leonardu A.p.